
a szavazatszámláló bizottsági póttagok kiegészítésére

Előkészítette: Hegedűsné Blaskó Anikó aljegyző 

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés


Tisztelt Képviselő-testület!

A választási eljárásról szóló 2013. évi XXXVI. törvény (továbbiakban Ve.)  24. § (1) bekezdése szerint a szavazatszámláló bizottság három tagját és szükséges számban a póttagokat a települési önkormányzat képviselő-testülete az országgyűlési képviselők általános választásának kitűzését követően legkésőbb a szavazás napja előtti huszadik napon választja meg.
A szavazatszámláló bizottságok választott tagjainak megbízatása a következő általános választásra megválasztott bizottság alakuló üléséig tart.

Martfű városban tavaly 6 szavazókör került kialakításra, amelynek működéséhez a Képviselő-testület 18 fő szavazatszámláló bizottsági tagot, valamint 12 fő póttagot választott meg a 2018. február 22-i ülésén.
A országgyűlési képviselők általános választása óta eltelt időszakban az akkor megválasztott bizottsági tagok, póttagok közül több személy esetében változás következett be személyi körülményeikben, (összeférhetetlenség, tartós betegség, elköltözés) ami miatt már nem tudják ellátni megbízatásukat. 

A Ve. 14. § (4) bekezdése alapján a választások törvényes lebonyolításához a szavazóköri szavazatszámláló bizottság létszáma legalább 5 fő. 
A bizottságot a három választott tag mellett a jelölő szervezetek által megbízott tagok alkotják.
A Ve. 171. § (1) bekezdése szerint, ha a szavazatszámláló bizottság munkájában részvevő tagok száma kevesebb, mint öt fő, a helyi választási iroda vezetője a póttagok közül a bizottságot kiegészíti. 

Ahhoz, hogy a szavazatszámláló bizottságok biztonságosan működjenek a teljes választási ciklusban abban az esetben is, ha a pártok megbízott tagokat nem, vagy nem kellő számban delegálnak, szükséges a póttagok kiegészítése.
A megválasztásra kerülő póttagok a településen lakcímmel rendelkező, a központi névjegyzékben szereplő választópolgárok lehetnek, akikkel szemben összeférhetetlenségi ok nem áll fenn.

Mindezek alapján a fenti feltéteknek megfelelő, további póttagok személyére az alábbiak szerint teszek javaslatot:

1. Ivanov Erika, Martfű, Bocskai út 17. szám alatti lakos,
2. Melis Pálné, Martfű, Akácfa u. 1. szám alatti lakos, 
3. Rácz Alexandra, Martfű, Dobó K. út 4. szám alatti lakos,
4. Dr. Székácsné Tálas Gabriella, Martfű, Tiszavirág út 3. szám alatti lakos			 
megválasztását javasolom. 


Tisztelt Képviselő-testület!

Kérem, hogy az előterjesztést megtárgyalni és az alábbi határozati javaslatot elfogadni szíveskedjenek:



Határozati javaslat:

Martfű Város Önkormányzata Képviselő-testületének
……./2019. (…...) határozata

a szavazatszámláló bizottsági póttagok kiegészítésére

Martfű Város Önkormányzatának Képviselő-testülete megtárgyalta a szavazatszámláló bizottsági póttagok kiegészítésére szóló javaslatot és az alábbi döntést hozza:
Martfű Város Önkormányzatának Képviselő-testülete szavazatszámláló bizottsági póttagként megválasztja:

1. Ivanov Erika, Martfű, Bocskai út 17. szám alatti,
2. Melis Pálné, Martfű, Akácfa u. 1. szám alatti,
      3. Rácz Alexandra, Martfű, Dobó K. út 4. szám alatti,
      4. Dr. Székácsné Tálas Gabriella, Martfű, Tiszavirág út 3. szám alatti 
      lakosokat.


Erről értesül:
1./ J.N.Szolnok Megyei Kormányhivatal, Szolnok,
2./ Valamennyi Képviselő, Helyben,
3./ Megválasztott bizottsági póttagok, Helyben,
4./ Irattár.


M a r t f ű, 2019. június 6.

